*APSTIPRINĀTS:*

*ar iepirkuma komisijas 2020.gada 13.oktobra*

*sēdes protokolu Nr.11*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.19**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Iepirkuma specifikāciju Vispārīgās prasības satur informāciju, ka Pretendentam projektējot platformu segumu ir jāņem vērā, ka platformas tiks apstrādātas ar ķīmiski agresīvā vielām. Lūdzam norādīt cik bieži, ar kādām vielām un kādā koncentrācijā ir paredzēts veikt apstrādi. | Skaidrojam, ka platformas segumam un pārējām dzelzsbetona konstrukciju daļām ir jāatbilst iepirkuma daļu Nr.1-5 II sējuma 2.7.punktā prasībām - LVS EN 206–1 betona apkārtējās vides aizsardzības klasei XD3 un XF4. |
| **2.** | Iepirkuma specifikāciju Vispārīgās prasības satur informāciju, ka Pretendentam projektējot platformas ir jāņem vērā, ka platformas tiks tīrītas izmantojot mehanizēto mazgabarīta pārvietojamo tīrīšanas tehniku. Lūdzam norādīt šādas tehnikas gabarītus. | Skaidrojam, ka pārvietojamās uzturēšanas tehnikas parametri neietekmē platformu gabarītizmērus. Precizējam, ka platformu nestspējai ir jābūt vismaz 1,5 t /m2. |
| **3.** | Iepirkuma specifikāciju Vispārīgās prasības satur informāciju, ka Pretendentam izstrādājot tehnisko projektu jāievēro, ka pretī platformām izvietoto abu sliežu ceļu galviņu augstuma atzīmēm ir jāsakrīt un to augstums var atšķirties ne vairāk kā par 50mm. Lūdzam izsniegt pasūtītājam pieejamos staciju topogrāfiskos plānus vai vismaz informāciju par sliežu ceļu, kas atrodas abās pusēs peronam, augstumu, tādejādi pretendents varētu precīzāk novērtēt vietas, kur nepieciešama sliežu ceļa augstuma maiņa. | Topogrāfiskās uzmērīšanas plāni un sliežu ceļu augstuma atzīmes netiks izsniegtas. Saskaņā ar iepirkuma daļu Nr.1-5 I sējuma 11.punktā noteikto, uzņēmējam ir  jāveic visas nepieciešamās izpētes projektēšanas laikā. |
| **4.** | Lūdzam, apstiprināt, ka saskaņā ar Iepirkuma daļu Nr.1 Baložu stacijā 6.3 un 6.4 apakšpunktiem ir nepieciešama tikai 1 (viena) Komplekta transformatoru apakšstacija nepāra galā. | Apstiprinām, ka Baložu stacijā ir nepieciešama tikai 1 (viena) komplekta transformatora apakšstacija (KTA). Precizējam, ka jāizbūvē jauna trīsfāžu KTA, kuras jaudu noteikt ar aprēķinu. Jauno apakšstaciju pieslēgt pie EPL 10kV GL. |
| **5.** | Specifikācijā stacijai “Priedaine” ir noteikts “5.4.Sakarā ar gaisvadu līnijas nomaiņu pret kabeļlīniju un KTVA-145 GL, KTVA-143 GL demontāžu, izvēlēties jaunu pieslēgšanas veidu esošajiem patērētājiem un pieslēgt tos jauniem barošanas avotiem;”Lūdzam skaidrot vai KTVA-145 GL, KTVA-143 GL demontāžas darbi ir paredzēti līguma ietvaros. | Apstiprinām, ka KTVA-145 GL, KTVA-143 GL demontāžas darbi ir jāveic līguma ietvaros. |
| **6.** | Iepirkuma specifikācijas attiecībā uz staciju TĪRAINE satur norādījumus “1.4 Esošā atļautā elektrotīkla pieslēguma slodze ir KTVA-79GL (2x10kVA);” un “5.4 KTVA-79GL (2x10kVA) demontēt un nodot ar aktu pasūtītāja pārstāvim (Rīga, Krūzes iela 47a).”. Spriežot pēc specifikācijām šajā stacijā ir demontējams esošais elektroapgādes pieslēgums un jauna izveidošana nav paredzēta. Lūdzam precizēt vai Tīraines stacijā ir nepieciešams jauns ST pieslēgums. | Apstiprinām, ka stacijā Tīraine ir nepieciešams jauns ST pieslēgums un uzņēmēja pienākums ir pieprasīt no a/s „Sadales tīkls” tehniskos noteikumus jaunajam 0,4kV pieslēgumam (nepieciešamās jaudas) un tos realizēt. |
| **7.** | Lūdzam, apstiprināt, ka visās rekonstruētajās stacijās uz jaunajām un esošajām platformām ir jāuzstāda pasažieru nojumes ar jumtu un soliņu, soli, informatīvās norādes un citu nepieciešamo saistīto aprīkojumu ievērojot LDz vizuālo vadlīniju dizaina principus. | Apstiprinām, ka visās stacijās uz paaugstinātajām platformām (h-500mm) ir jāuzstāda pasažieru nojumes ar jumtu un soliņu, soli, informatīvās norādes un citu nepieciešamo saistīto aprīkojumu, saskaņā ar LDz vizuālajām vadlīnijām. |
| **8.** | Attiecībā uz staciju “Vecāķi” specifikācijās ir noteikts “1.3 Esošā atļautā elektrotīkla pieslēguma slodze ir EVA-3 – 50”. Lūdzam precizēt esošā pieslēguma jaudu. | Precizējam, ka stacijā “Vecāķi” esošā atļautā elektrotīkla pieslēguma slodze ir EVA-3 – 50 kW. |
| **9.** | Stacijā “Brasa” Skultes virziena sliežu ceļa pusē uz platformas atrodas ēka. Vai šīs ēkas demontāžas darbi ir paredzēti šī līguma ietvaros? | Skaidrojam, ka Brasas stacijas esošā ēka uz platformas Skultes virzienā nav jādemontē.  |
| **10.** | Lūdzam precizēt vai stacijā “Baloži” ir nepieciešams nomainīt kontakttīkla balstus jauno platformu uzstādīšanas vietā. Gadījumā, ja jā, lūdzam norādīt balstu nomaināmo balsu numurus un to daudzumu. | Precizējam, ka iepirkuma daļas Nr.1 III sējumā 6.1.punktā stacijā Baloži jauno platformu uzstādīšanas vietā ir nepieciešams nomainīt kontakttīkla balstus Nr. 239, 238, 240, 241, 242, 243, 244, 245. |
| **11.** | Lūdzam apstiprināt, ka Dalbes stacijā ir nepieciešams izbūvēt atsevišķu gājēju signalizāciju papildus esošai pārbrauktuves signalizācijai. | *Tiks izdarīti grozījumi.*Apstiprinām, ka Dalbes stacijā nav nepieciešams izbūvēt atsevišķu gājēju signalizāciju. |
| **12.** | Lūdzam apstiprināt, ka esošajās sakaru telpās nav jāveic telpu remonts, bet tikai jāaprīko tās saskaņā ar Specifikāciju II sējumā punktos 8.32-8.38 un 8.40-8.42 noteikto. | Skaidrojam, ka telpu remonts esošajās sakaru telpās nav jāveic, bet jānodrošina prasībās izvirzītās klimatisko apstākļu normas pēc jaunas aparatūras uzstādīšanas skapjos iepirkuma daļas Nr.6 ietvaros. |
| **13.** | Lūdzam apstiprināt, ka Priedaines stacijā nav jāveic žoga izbūve, jo tas ir norādīts III. Sējumā 5.5 pantā, bet nav uzrādīts stacijas  pārbūves shēmā. | Skat. Skaidrojuma Nr.7   17.punktu.Apstiprinām, ka žogs Priedaines stacijā nav jāizbūvē. |
| **14.** | Stacijas “Priedaine” pārbūves shēmā nav uzrādīts, ka būtu jāveic žoga izbūve, savukārt Specifikāciju III sējuma 5.5 punktā ir noteikts, ka jāizbūvē žogs. Lūdzam apstiprināt, ka shēmā attēlotajai informācijai ir prioritāte un žoga izbūve nav jāparedz. | Skat. šī Skaidrojuma 13.punktu. |
| **15.** | Lūdzam precizēt Priedaines stacijas nomainīto kontakttīkla balstus numerāciju un to daudzumu, jo balsts Nr.27 atrodas uz demontējamo platformas, bet nav minēts III Sējuma 5.1 pantā. | Apstiprinām, ka Priedaines stacijā jānomaina kontakttīkla balsti atbilstoši iepirkuma daļas Nr.2 III sējumā 5.1.punktā norādītajā apjomā. Skaidrojam, ka pēc platformas demontāžas balstam Nr.27 un pārējiem balstiem, jāveic pamatu stiprināšana saskaņā ar prasībām II sējumā 10.8.punktā. |
| **16.** | Lūdzam apstiprināt, ka līguma 14.4 punktā noteiktā BPQPW apstiprināšana Inženierim ir jāveic līguma 5.2 punktā noteiktajā termiņā, tas ir 21 dienas laikā. | Atbilstoši FIDIC līguma 5.2.punkta 4.rindkopā noteiktajam “..katrs (dokumentu) izskatīšanas periods nedrīkst pārsniegt 21 dienu..” Pasūtītāja prasībās un līguma Speciālajos noteikumos nav paredzēts citādi. |
| **17.** | Lūdzam precizēt stacijas “Smārdes” kontakttīklu balstu numerāciju un daudzumu, jo esošajam balstam ir cita numerācija kā III Sējuma 4.1 punktā. | Precizējam, ka iepirkuma daļas Nr.2 III sējumā 4.1.punktā stacijā Smārde ir nepieciešams nomainīt kontakttīkla balstus Nr. 156, 157, 158, 159. |
| **18.** | Lūdzam precizēt stacijas “Tukums-1” stacijā kontakttīklu balstus numerāciju un daudzumu, jo esošais balsts Nr.12 atrodas jaunās platformas vietā, bet nav minēts III Sējuma 5.1 punktā. | Precizējam, ka iepirkuma daļas Nr.2 III sējumā 5.1.punktā stacijā Tukums I ir nepieciešams nomainīt kontakttīkla balstus Nr. 12, 13, 14, 15. |
| **19.** | Lūdzam skaidrot vai stacijas “Tukums-2” tualetes ēkas demontāžas darbi ir paredzēti šī līguma ietvaros, jo stacijas pārbūves shēmā šī ēka apzīmēta kā demontējama. | Apstiprinām, ka stacijas Tukums II esošā tualetes ēka ir jādemontē.  |
| **20.** | Lūdzam precizēt stacijas “Šķirotava” esošās KTA-80AB atrašanās vietu, jo tā netika atrasta apskates laikā. | Precizējam, ka stacijas “Šķirotava” esošās KTA-80AB apzīmējums ir KTA-80GL, uz kuru attiecas prasības 4.3. un 4.4.punktos. |